11.7.2022.
HR
Službeni list Europske unije
C 265 A/1
V. (Objave)
ADMINISTRATIVNI POSTUPCI
EUROPSKI PARLAMENT NATJEČAJ ZA RADNO MJESTO PE/273/S GLAVNI DIREKTOR/GLAVNA DIREKTORICA (funkcijska skupina AD, platni razred 15) GLAVNA UPRAVA ZA PARTNERSTVA ZA PARLAMENTARNU DEMOKRACIJU (2022/C 265 A/01)
1.
Slobodno radno mjesto Predsjednica Europskog parlamenta odlučila je na temelju članka 29. stavka 2.
Pravilnika o osoblju za dužnosnike Europske unije (1) (dalje u tekstu: „Pravilnik o osoblju”) pokrenuti postupak za popunjavanje radnog mjesta glavnog direktora / glavne direktorice (AD, platni razred 15) u Glavnoj upravi za partnerstva za parlamentarnu demokraciju.
Ovim se selekcijskim postupkom tijelu za imenovanja žele proširiti mogućnosti izbora, a odvijat će se istodobno s internim i međuinstitucijskim postupcima za popunjavanje radnih mjesta.
Radno mjesto odgovara platnom razredu AD 15 (2).
Osnovna mjesečna plaća iznosi 17 639,97 EUR.
Osnovna plaća podliježe porezu Unije, no oslobođena je plaćanja nacionalnog poreza.
Na nju se pod uvjetima predviđenima Pravilnikom o osoblju mogu obračunavati određeni dodaci.
Kandidatima se skreće pozornost na činjenicu da ovo radno mjesto podliježe Pravilniku o politici mobilnosti, koji je Predsjedništvo Europskog parlamenta donijelo 15. siječnja 2018.
Radno mjesto iziskuje visok stupanj raspoloživosti te održavanje mnogobrojnih kontakata unutar i izvan institucije, posebice sa zastupnicima u Europskom parlamentu.
Od glavnog direktora / glavne direktorice očekivat će se česta službena putovanja između različitih mjesta rada Europskog parlamenta te izvan njih. 2.
Mjesto rada Bruxelles.
Radno mjesto može se premjestiti u neko od ostalih mjesta rada Europskog parlamenta. 3.
Jednake mogućnosti Europski parlament provodi politiku jednakih mogućnosti i prijave prihvaća bez diskriminacije na temelju roda, etničke pripadnosti, boje kože, etničkog ili socijalnog podrijetla, genetskih osobina, jezika, vjere ili uvjerenja, političkoga ili bilo kakvoga drugog mišljenja, pripadnosti nacionalnoj manjini, imovine, rođenja, invalidnosti, dobi, seksualne orijentacije, bračnog stanja ili obiteljske situacije.
(1)
(2)
Vidjeti Uredbu Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), kako je izmijenjena Uredbom (EZ, Euratom) br.
723/2004 (SL L 124, 27.4.2004., str.
1.), kako je zadnje izmijenjena Uredbom (EU, Euratom) br.
1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.).
Prilikom zapošljavanja dužnosnicima se u skladu s člankom 32.
Pravilnika o osoblju utvrđuje stupanj unutar platnog razreda.